കാരവാന്റെ കളര് മാറ്റി കറുപ്പാക്കി അള്ട്രേഷന് നടത്തിയതിലും ലൈറ്റുകള് ഘടിപ്പിച്ചതും നിയമങ്ങള് തെറ്റിച്ച് പിഴ അടക്കാന് എംവിഡി നിര്ദ്ദേശിച്ചത് 42,000 രൂപ ഇ ബുള് ജെറ്റ് സഹോദരന്മാരെ കസ്റ്റഡിയിലെടുത്തത് ആര്ടിഒ ഓഫീസില് ആള്ക്കൂട്ടമായി എത്തിയതിനും വൈകാരിക പ്രതികരണത്തിനും കണ്ണൂര്: പ്രമുഖ വാന് ലൈഫ് യുട്യൂബ് ചാനലായ ഇബുള്ജെറ്റിന്റെ വാഹനം മോട്ടോര് വാഹന വകുപ്പ് കസ്റ്റഡിയില് എടുത്തതുമായി ബന്ധപ്പെട്ട പ്രശ്നങ്ങളുടെ തുടര്ച്ചയായാണ് ഇന്ന് കണ്ണൂര് ആര്ടിഒ ഓഫീസില് ഉണ്ടായ പ്രശ്നങ്ങളും. വാഹനത്തിന് നിയമങ്ങള് ലംഘിച്ച് രൂപമാറ്റം വരുത്തിയതും നികുതി ഇനത്തില് അടക്കേണ്ട തുകയില് വീഴച വരുത്തിയതും കാണിച്ചാണ് മോട്ടോര് വാഹന വകുപ്പ് ഈ വാഹനം പിടിച്ചെടുത്തിരിക്കുന്നത്. വാഹനത്തില് വരുത്തിയിട്ടുള്ള രൂപമാറ്റത്തിന്റെ ചാര്ജായി 6400 രൂപയും നിയമവിരുദ്ധമായി വരുത്തിയിട്ടുള്ള രൂപമാറ്റത്തിന് ചുമത്തിയിട്ടുള്ള പിഴയായി ഏകദേശം 42,000 രൂപയോളം പിഴയും ഈടാക്കുമെന്നാണ് കണ്ണൂര് ആര്.ടി.ഒഫീസില് നിന്ന് അറിയിച്ചിരിക്കുന്നത്. ഇന്ന് ഈ പണം അടക്കാനും നിര്ദ്ദേശിച്ചിരുന്നു. എന്നാല്, ഇന്ന് ആര്.ടി.ഓഫീസിലെത്തിയ ഇബുള്ജെറ്റ് നടത്തിപ്പുകാരായ എബിലും ലിബിനും വൈകാരികമായാണ് പ്രതികരിച്ചത്. ഇവര് ആര്ടിഒ ഓഫീസില് എത്തിയത് അറിഞ്ഞ് നിരവധി ഫോളോവേഴ്സും പിന്നാലെ എത്തി. യുവാക്കള് വൈകാരികമായി പ്രതികരിച്ചതാണ് പ്രശ്നങ്ങള്ക്ക് വഴിവെച്ചത്. ഇതോടെയാണ് കാരവാന് പുറമേ ഇരുവരെയും പൊലീസ് കസ്റ്റഡിയില് എടുക്കുകയായിരുന്നു. സര്ക്കാര് ഓഫീസില് അനധികൃതമായി പ്രവേശിച്ചു. ഉദ്യോഗസ്ഥരുടെ കൃത്യനിര്വഹണം തടസ്സപ്പെടുത്തി, കോവിഡ് മാനദണ്ഡങ്ങള് ലംഘിച്ച് ആള്ക്കൂട്ടം സൃഷ്ടിച്ചു തുടങ്ങിയ വകുപ്പുകള് ചേര്ത്ത് പൊലീസില് പരാതി നല്കുമെന്നും വാഹനം പൊലീസിന് കൈമാറുമെന്നും കണ്ണൂര് എം വിഐ. പത്മലാല് വ്യക്തമാക്കി. ഓഫീസിലെത്തിയ യുവാക്കള് സമൂഹ മാധ്യമങ്ങളില് വൈകാരികമായി ലൈവ് വീഡിയോ ചെയ്യുകയും മറ്റും ചെയ്യുകയായിരുന്നു. മാസ്ക്ക് ധരിക്കാതെയാണ് ഇവര് ഓഫീസിലേക്ക് എത്തിയത്. സംഭവം പൊലീസില് റിപ്പോര്ട്ട് ചെയ്യാന് മോട്ടോര് വാഹന വകുപ്പ് നിര്ബന്ധിതരായിരിക്കുകയാണെന്നും അദ്ദേഹം അറിയിച്ചു. മൂഹമാധ്യമങ്ങളിലും മറ്റും നിറയുന്ന കമന്റുകള് നിയമവാഴ്ചയെ തന്നെ വെല്ലുവിളിക്കുന്ന തരത്തിലുള്ളതാണെന്നും മോട്ടോര് വാഹന വകുപ്പ് അഭിപ്രായപ്പെടുന്നു. അതേസമയം, കഴിഞ്ഞ ദിവസം അറ്റകുറ്റപ്പണികളും മോടിപിടിപ്പിക്കലും പൂര്ത്തിയാക്കി എറണാകുളത്ത് നിന്നെത്തിയ വാഹനം എം വിഡി. ഉദ്യോഗസ്ഥര് പിടിച്ചെടുക്കുകയായിരുന്നു എന്നാണ് ഇബുള്ജെറ്റ് ഉടമകള് യുട്യൂബ് വീഡിയോയില് പറഞ്ഞിട്ടുള്ളത്. കാരവാന് നിര്മ്മാണത്തിന് അവകാശമുള്ള ഓജസില് നിന്നാണ് അള്ട്രോഷന് ജോലികള് ചെയ്തത് എന്നാണ് ഇരുവരും പറയുന്നത്. പിന്നീട് നികുതി സംബന്ധിച്ച വിശദീകരണം നല്കി വാഹനം വിട്ടുനല്കിയെങ്കിലും അടുത്ത ദിവസം വാഹനം വീണ്ടും പിടിച്ചെടുക്കുകയായിരുന്നു യുവാക്കള് വിശദീകരിക്കുന്നു. നിരത്തുകളിലെ മറ്റ് വാഹനങ്ങള്ക്ക് പോലും ഭീഷണിയാകുന്ന തരത്തിലുള്ള ലൈറ്റുകളും ഹോണുകളുമാണ് ഈ വാഹനത്തില് നല്കിയിട്ടുള്ളതെന്നാണ് എം വിഡി പറയുന്നത്. ആര്സി ബുക്കില് വെള്ള നിറം എന്നു രേഖപ്പെടുത്തിയ വാഹനം കുറപ്പാക്കി മാറ്റി. ഓജസില് നിന്നും നിയമവിധേയമായാണ് മാറ്റങ്ങള് വരുത്തിയത് എങ്കിലും മറ്റെവിടെ നിന്നോ ആണ് കറുപ്പാക്കി മാറ്റിയത്. മാത്രമല്ല, പരസ്യം പതിപ്പിച്ചത് നിയമാനുശ്രുതമല്ല. നിശ്ചിത തുക അടച്ചു പരസ്യം ചെയ്യാമെങ്കിലും അങ്ങനെ ചെയ്തില്ല. ഇത് വീഴ്ച്ചതാണ്. ഇത് കൂടാതെ ബ്ലാക് സണ് ഫിലിം ഒട്ടിച്ചുവെന്നും എംവിഡി വ്യക്തമാക്കുന്നു. വണ്ടി ശനിയാഴ്ച്ച വിട്ടുകൊടുത്തത് വാഹനം സൂക്ഷിക്കാന് വേണ്ടത്ര സൗകര്യം ഇല്ലാത്തതു കൊണ്ടായിരുന്നു. തിങ്കളാഴ്ച്ച എത്തി നികുതി അടക്കാനും നിര്ദ്ദേശിച്ചിരുന്നു. എന്നാല്, യുവാക്കള് ആള്ക്കൂട്ടമായി എഥ്തുകയാണ് ചെയ്തത് എന്നാണ് എംവിഡി പറയുന്നത്. ട്രാന്സ്പോര്ട്ട് കമ്മീഷണറേറ്റില് നിന്നും ലഭിച്ച വിവരത്തിന്റെ അടിസ്ഥാനത്തിലായിരുന്നു പരിശോധന എന്നാണ് ഉദ്യോഗസ്ഥര് വ്യക്തമാക്കിയത്. അതേസമയം രാജ്യത്തുടനീളം യാത്ര ചെയ്യുന്ന വാഹനമാണിതെന്നും അവിടെയെല്ലാം വാഹനമോടിക്കുന്നതിനുള്ള ലൈറ്റുകളാണ് ഈ വാഹനത്തില് ഉള്ളതെന്നും ഇബുള്ജെറ്റ് അവകാശപ്പെടുന്നുണ്ട്. വാഹനം മോട്ടോര് വാഹന വകുപ്പ് പിടിച്ചെടുത്തതുമായി ബന്ധപ്പെട്ട വിശദീകരണങ്ങള് നല്കുന്നതിനായി ഇബുള്ജെറ്റ് യുട്യൂബിലിട്ട വീഡിയോയിക്ക് പുറമെ, ഇന്ന് കണ്ണൂര് എം വിഡി. ഓഫീസിലെത്തിയ യുവാക്കള് വൈകാരികമായി വീഡിയോയും സമൂഹമാധ്യമങ്ങളില് ഇട്ടിട്ടുണ്ട്. ഇതില് പ്രകോപനപമായ കമന്റുകളും മറ്റും ഉള്ളതായും മോട്ടോര് വാഹന വകുപ്പ് ആരോപിക്കുന്നു. Stories you may Like